02.08.2019
Нанҳәамза 2 рзы Аԥсны Аҳәынҭқарра Ахада Рауль Ҳаџьымба Аҧсны Жәлар рпартиа ахантәаҩы, азинхьчаҩ Иакуб Лакоба 70 шықәса ихыҵра идиныҳәалеит.
«Гәык-ҧсыкала ишәыдысныҳәалоит шәиубилеитә ныҳәамш. Шәара шәыруаӡәкуп Аҧсны амилаҭ-хақәиҭратә қәҧара аветеранцәа. Шәрылахәын ҳҳәынҭқарра ахьыҧшымра ашьақәыргылара иазкыз аполитикатә хҭысқәа. Иара убас Шәара шәеицырдыруеит аҧышәа ду змоу, хьаҵра ззымдыруа зинхьчаҩык иаҳасабала. Акыр шықәса қәҿиарала напхгара ашәҭоит Аҧсны жәлар рпартиа. Ишәзеиҕьасшьоит агәамч-ҕәҕәа, аманшәалара, аҧсуа шықәсынҵыра ду».